Данир Сабиров: "Мулладан да көләргә ярамый, чөнки…"

	Хатын-кыз юморны аңлыймы? Хатын-кыз гынамы, тамашачының да кайсы кабул итә, кайсы юк. Аннары бездә юмор юк, дип сүгәләр. Бар бит ул! Сәяси юмор да, көндәлеге дә. Тозсызы да… Шулай дип яздым да уйга калдым әле. Үпкәләмәсләр микән? «Татар-информ» агентлыгындагы матбугат очрашуыннан соң шундый шик туды.	 И, кемнәр генә килмәгән иде анда! Татарстанның халык артисты Җәвит Шакиров, атказанганы Данир Сабиров, «Мунча ташы» театры җитәкчесе Гамил Әсхәдулла, атказанмаганнар – Әбри Хәбри, Рифат Зарипов дисеңме. Җыелышканнар да әле бер-берсен яклыйлар, әле бер-берсенә пародия ясыйлар. Алай да башта үзизоляция китергән авырлыклар турында сөйләштеләр, аннары концертларны зарыгып көтүләре турында. Хәтта ки, концерт заллары эшли башлаган очракта билет бәясен күтәрмәскә дә вәгъдә бирделәр. Күктән төшкән бәхет, рәхмәт төшкере… 
	Гөлинә ГЫЙМАДОВА	
Ватаным Татарстан

	№ --- | 08.06.2020	


